અગરતાલા, ત્રીપુરા અને મીસુરુ ખાતે નવું વેરહાઉસ સ્થાપિત કરવા, કાર્યકારી મૂડી અને સામાન્ય કોર્પસ ખર્ચ માટે ફંડ એકત્રિત કરવા આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૩૦૯૦૦૦૦ ઈકવીટી શેર, બુક બિલ્ડીંગ રૂટ દ્વારા શેર દીઠ રૂ. ૧૦૫ થી રૂ. ૧૦૭ ના ભાવથી ઓફર કરીને (નીચેના અને ઉપરના પ્રાઈઝ બેન્ડના આધારે) રૂ. ૩૨.૪૫ કરોડ થી રૂ. ૩૩.૦૬ કરોડ એકત્રિત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૨૮.૦૩.૨૦૧૮ ના રોજ ખુલેલ છે અને તા. ૦૩.૦૪.૨૦૧૮ના રોજ બંધ થશે. ઓછામાં ઓછી અરજી ૧૨૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર એન એસ ઈ એસ એમ ઈ ઈમર્થ પર લીસ્ટ થશે. આ ઈસ્યુના લીડ મેનેજર સિસ્ટેમેટિકસ કોર્પોરેટ સર્વિસીસ લી છે જયારે રજીસ્ટ્રાર લીન્ક ઈનટાઈમ ઈન્ડિયા પ્રા. લિ છે. આ ઈસ્યુ તેમની ભરપાઈ થયેલમૂડીના ૩૦.૦૧ ટકા હિસ્સો આપશે. પ્રમોટરો દ્વારા સંપાદિત શેરની સરેરાશ કિંમત શેર દીઠ રૂ.૫.૮૮, રૂ. ૬.૦૫ અને રૂ. ૬.૯૫ છે.શરુઆતમાં તેની સ્થાપનાથી મે, ર૦૧૦ સુધીમાં તેમણે શેરદીઠ રૂ. ર૦ થી રૂ. પ૦ ના ભાવે શેર આપ્યા પછી, તેમણે બીજા શેર જાન્યુઆરી ર૦૧ર થી માર્ચ ર૦૧૬ દરમ્યાન ભાવોભાવ આપેલ. તેમણે ફેબ્રુઆરી ૨૦૧૮ માં ૭ શેર પર ૧૦ શેર બોનસ આપેલ હતા. આ ઈસ્યુ પછી તેમની હાલની ભરપાઈ થયેલ મૂડી જે રૂ. ૭.૨૧ કરોડ છે તે વધીને રૂ. ૧૦.૩૦ કરોડ થશે.